מפעילי אתר שיתוף הקבצים PirateBay מנהלים מאבק אופטימי, עיקש, אך בעיקר חצוף מאוד בתעשיית המוזיקה והסרטים המנסה להביא לסגירתו. הצעד האחרון בקרב המתמשך הזה הוא הודעה בבלוג של ברוקפ, אחד ממפעילי האתר,לפיה הוא מתכוון לדרוש פיצויים מפדרציית התקליטים (IFPI) בשל חסימה של האתר שבוצעה בדנמרק.
בחודש פברואר נחסם האתר עבור משתמשי האינטרנט של חברת Tele2 בדנמרק בעקבות צו בית משפט שהגיע לאחר בקשה של הפדרציה. חברת Tele2 הודיעה כי תאבק בהחלטה וכי זה לא מתפקידה לחסום אתרי שיתוף.
במקביל, נגד בעלי האתר מתנהלת תביעה בשוודיה, שאם יפסידו בה הם צפויים לעונש מקסימלי של שנתיים במאסר, וכן הפדרציה ביקשה מהאתר פיצויים בני 1.6 מיליון אירו.
"למרות שעלינו מהמקום ה-29 למקום ה-24 באתרים הפופולריים בדנמרק על פי מדד אלקסה", כותב ברוקפ, "הוגן לומר כי היינו צריכים לעשות הרבה בשביל להגן על עצמנו, וכי מגיע לנו פיצוי עבור הגולשים שאיבדו את גישתם לאתר, ועבור האנשים שרוצים להפיץ יצירות באמצעות Pirate Bay".
ברוקפ מבטיח כי יבקשו מהפדרציה סכום פיצוי הוגן ("כי בניגוד לפדרציה, אנחנו מבינים בכלכלה"), ומציין כי הסכום יהווה מענק לאומנים דנים עצמיים שרוצים להפיץ את היצירות שלהם ברשת. "הפדרציה תממן את האנשים שהיא ניסתה לזיין", הוא חותם את ההודעה בבלוג, "זהו צדק פואטי".
תעשיית התקליטים תפצה?